АҞӘА, ԥхынҷкәын 16 – sputnik, Роберт Џьопуа. Ауаҩы имазар зылшо ацәама-хкы — гельминтоз (дирофилиариоз) аарԥшын 2016 шықәса рзы. Абри атәы Sputnik иазеиҭалҳәеит аҳақьым-апаразитолог Валентина Заицева.
"Сара абри аганахьала аус зуеижьҭеи акрааҵуеит, аха сынтәа раԥхьаӡа акәны исԥылеит дирофилиариоз ала ауаҩы иҟьашьра. Иара акәыбры ацҳарала еиҭаҵуеит", — лҳәеит лара.
Заицева еиҭалҳәеит ацәама ахирургиатә ҟазшьала ишимхыз.
Апаразитолог лажәақәа рыла ари ацәама аиҳарак аԥстәқәа роуп изауа. Шамахамзар ауаҩы иднагалом.
"Акәыбры чмазаҩ ауаҩԥсы иҟҳазар, аинкубациатә аамҭа мызқәак инадыркны ҩба-хԥа шықәса рҟынӡа инеир алшоит. Ауаҩы ицәаҿы иалазар – ачыра аанахәоит, абла агәы ихызар – аблацәақәа чуеит, ишәуеит", — лҳәеит Заицева.
Аҳақьым ишьақәлырӷәӷәоит ауаҩԥсы иоур алшо 300 хкы ацәамақәа рҟынтәи Аԥсны иуԥыло 20 хкы роуп ҳәа.
60 процент рҟынӡа атәыла ауааԥсыра ацәама рымоуп, аиҳаракгьы ахәыҷқәа.